Els Reis Mags d'Orient anuncien la seua arribada a Alaquàs
07/12/2020

# Els Reis Mags d'Orient anuncien la seua arribada a Alaquàs

*   07/12/2020
*   [Imprimir](#)
*   Compartir
*    https://www.alaquas.org/documento.asp?id\_do=19274

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F19274%2F0&title=Ajuntament%20d%27Alaqu%C3%A0s.%20Premsa.Els%20Reis%20Mags%20d%27Orient%20anuncien%20la%20seua%20arribada%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/19274/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2020/2/19274/07122020foto_cavalcada_2020_1_Form_4.jpg)](https://www.alaquas.org/ficheros/documentos/2020/2/19274/07122020foto_cavalcada_2020_1_Form_10.jpg "<a href='https://www.alaquas.org/ficheros/documentos/2020/2/19274/07122020foto_cavalcada_2020_1_Form_10.jpg' target=_blank><i class='fa fa-external-link' aria-hidden='true'></i>.Els Reis Mags d'Orient anuncien la seua arribada a Alaquàs</a>")

Melcior, Gaspar i Baltasar rebran les xiquetes i xiquets al Castell d'Alaquàs en diferents jornades a les que es podrà assistir amb inscripció prèvia

Els Reis Mags d’Orient visitaran Alaquàs i realitzaran una recepció de xiquetes i xiquets al Castell. Donada la situació generada per la pandèmia i les mesures de seguretat necessàries per a fer front al Covid-19, l’Ajuntament d’Alaquàs ha decidit adaptar la programació de Nadal per tal que les xiquetes i els xiquets d’Alaquàs no es queden sense la visita de Ses Majestats.

Melcior, Gaspar I Baltasar rebran totes les xiquetes i els xiquets al claustre del Castell d’Alaquàs d’una manera especial i personalitzada. La recepció tindrà lloc del 2 al 5 de gener en horari d’11 a 14 hores i de 16 a 20:30 hores i a ella s’accedirà amb inscripció prèvia.

La inscripció es podrà realitzar a partir del 21 de desembre a les 11 hores del matí de manera online a través de l'aplicació per a reserva d'entrades creada per l'Ajuntament d'Alaquàs [www.alaquas.org/entradas](http://www.alaquas.org/entradas). Es podrà realitzar també de manera telefònica contactant  amb el Departament de Cultura en horari de dilluns a dimecres d'11 a 14 hores en el telefon 661956581.

Per tal de realitzar la inscripció cal ser persona empadronada a Alaquàs i ser major de 18 anys. Cada persona adulta podrà inscriure un màxim de 5 xiquetes o xiquets i haurà de seleccionar el Rei Mag. Serà obligatori l'ús de mascareta per a accedir al recinte així com respectar la normativa establida i la distància de seguretat.

L’Ajuntament d’Alaquàs continua treballant en l’organització d’una programació de Nadal adaptada a les circumstàncies per tal que la ciutadania puga gaudir de les diferents activitats d’una manera segura.